Works (album, Pink Floyd)

Works je siedmy výberový album britskej rockovej skupiny Pink Floyd. Bol vydaný v júni 1983 ich predošlím americkým vydavateľstvom Capitol Records a bol určený pre americký trh.

Album Works neobsahuje najznámejšie skladby Pink Floyd, nachádzajú sa tu skôr menej známe skladby často v odlišných verziách. Platňa je známa predovšetkým tým, že sa na nej nachádza skladba „Embryo“, pôvodne určená pre album Ummagumma, ktorá však nebola dokončená a pred Works bola vydaná iba na raritnej kompilácii Picnic – A Breath of Fresh Air. Ďalším zaujímavým faktom sú namixované prechody medzi piesňami „See Emily Play“/„Several Species…“ a „Fearless“/„Brain Damage“ či časť „Speak to Me“ pridaná k skladbe „One of These Days“.

Zoznam skladieb 
Prvá strana
 „One of These Days“ – 5:50 (remix verzie z albumu Meddle, pridaná časť „Speak to Me“ z albumu The Dark Side of the Moon)
 „Arnold Layne“ – 2:52 (singel, Duofonické stereo)
 „Fearless“ – 6:08 (z albumu Meddle)
 „Brain Damage“ – 3:50 (alternatívna zmixovaná verzia z nahrávania The Dark Side of the Moon)
 „Eclipse“ – 1:45 (alternatívna zmixovaná verzia z nahrávania The Dark Side of the Moon)
Druhá strana
 „Set the Controls for the Heart of the Sun“ – 5:23 (z albumu A Saucerful of Secrets)
 „See Emily Play“ – 2:54 (singel, Duofonické stereo)
 „Several Species of Small Furry Animals Gathered Together in a Cave and Grooving with a Pict“ – 4:47 (z albumu Ummagumma)
 „Free Four“ – 4:07 (z albumu Obscured by Clouds)
 „Embryo“ – 4:39 (z raritnej kompilácie Picnic – A Breath of Fresh Air)

Zdroj 

Hudobné albumy z 1983
Albumy Pink Floyd
Kompilačné albumy